## Pravilnik o izmjenama i dopunama Pravilnika o načinu postupka za ostvarivanje novčanih poticaja i naknada u poljoprivredi i ribarstvu

### NN 68/2002 (12.6.2002.), Pravilnik o izmjenama i dopunama Pravilnika o načinu postupka za ostvarivanje novčanih poticaja i naknada u poljoprivredi i ribarstvu

# MINISTARSTVO POLJOPRIVREDE I ŠUMARSTVA

1156

Na temelju članka 4. stavka 1., članka 21.
stavka 5., članka 33. stavka 1. i 2. i članka 40. stavka 1. i 2. Zakona o novčanim
poticajima i naknadama u popljoprivredi i ribarstvu (»Narodne novine«, br.
29/99., 105/99., 46/00., 101/00, 12/01 i 13/02), ministar poljoprivrede i šumarstva
donosi

## PRAVILNIK

### O IZMJENAMA I DOPUNAMA PRAVILNIKA O NAČINU I POSTUPKU ZA OSTVARIVANJE NOVČANIH POTICAJA I NAKNADA U POLJOPRIVREDI I RIBARSTVU

Članak 1.

»U Pravilniku o načinu i postupku za
ostvarivanje novčanih poticaja i naknada u poljoprivredi i ribarstvu (»Narodne
novine« br. 53/00, 98/00,17/01, 24/01 i 71/01) u članku 3. stavku 1. iza točke
2. dodaje se nova točka koja glasi:

»3. izjavu o načinu ispitivanja kakvoće
otkupljenih količina mlijeka«.

Dosadašnje točke 3. i 4. postaju točke 4.
i 5.

U stavku 2. iza točke 1. dodaje se nova točka
koja glasi:

»2. izjavu o načinu ispitivanja kakvoće
otkupljenih količina mlijeka«.

Dosadašnje točke 2. i 3. postaju točke 3.
i 4.

Članak 2.

U članku 7. stavku 4., članku 10. stavku
3., članku 16. stavku 4., članku 22. stavku 4., članku 26. stavku 3., članku
33. stavku 11., članku 34. stavku 13., članku 53. stavku 5. i članku 55. stav­ku
1., broj: »30102-789-2229« zamjenjuje se brojem »2390001-1500001748.«

Članak
3.

U
članku 25. stavku 2. briše se točka 4., a dosadašnje točke 5. i 6. postaju točke
4. i 5.

Članak
4.

U
članku 34. stavak 13. mijenja se i glasi:

»(13)
Korisnici koji nisu predali (prodali), uskladištili minimalne referentne količine
žita, uljarica i šećerne repe ostvaruju pravo na drugi dio ako dostave dokaze o
opravdanim razlozima navedenim u stavku 8. ovoga članka u roku navedenom u
stavku 10. ovoga članka. Ako navedeni korisnici ne dostave dokaze o opravdanim
razlozima navedenim u stavku 8. ovoga članka u roku navedenom u stavku 10.
ovoga članka nemaju pravo na drugi dio novčanog poticaja i dužni su vratiti i
prvi dio poticaja na žiro račun Ministarstva 2390001-1500001748.«

Članak
5.

U
članku 39. stavku 5. točka 8. mijenja se i glasi:

»8.
dokaz da je podnosilac zahtjeva vlasnika ili u posjedu poljoprivrednog zemljišta
u zadnjih 20 godina ili da je zakupio poljoprivredno zemljište na rok od
najmanje 20 godina. Za poljoprivredne površine u posjedu pravnih osoba i državno
poljoprivredno zemljište u posjedu fizičkih osoba potrebna je ovjerena izjava
vlasnika ili ovlaštenika poljoprivrednog zemljišta da dopušta podizanje nasada«

Članak
6.

U
članak 40. stavak 1. mijenja se i glasi:

»(1)
Predstojnik ureda državne uprave u jedinicama pod­ruč­ne (regionalne)
samouprave osniva Županijsko povjerenstvo za voćarstvo od pet članova od kojih
je jedan član predstavnik županije, najmanje dva člana diplomirani inženjeri
agronomije – VVV smjera, te jedan član predstavnik proizvođača s iskustvom u voćarskoj
proizvodnji.«

Članak
7.

U
članku 41. stavku 3., riječ »Župan« zamjenjuju se rije­či­ma: »Predstojnik
ureda državne uprave«.

Članak
8.

U
članku 42. stavku 1., točki 2. riječ »župana« zamjenjuje se riječima: »predstojnika
ureda državne uprave«.

U
stavku 2. točka 3. mijenja se i glasi:

»3.
račun ili ovjerenu presliku računa o kupnji deklariranog sadnog materijala
kojim je podignut nasad, a u slučaju isporuke sadnog materijala za vlastite
potrebe dokument o isporuci sadnog ma­terijala, odnosno potvrdu primitka
ovjerenu potpisom i pe­ča­tom, u količini sadnog materijala (komada sadnica)
koja je pred­viđena provedbenim elaboratom. Korisnik novčanog poticaja koji je
uvezao sadni materijal bez posrednika (registriranog uvoznika) i tim sadnim
materijalom podigao nasad, pored računa ili ovjerene preslike računa, prilaže i
presliku jedinstvene carinske deklaracije;«

U
stavku 2. dodaje se točka 4. koja glasi:

 »4. ako je korisnik novčanog poticaja podigao
nasad sadnim materijalom koji je cijepljen na ždrugoj podloziž u odnosu na
provedbeni elaborat, dužan je priložiti potvrdu Hrvatskog zavoda za
poljoprivrednu savjetodavnu službu da je izvršena izmjena opravdana i tehnološki
prihvatljiva, te istu priložiti uz zahtjev za isplatu drugog dijela poticaja.«

Članak
9.

Članak
43. mijenja se i glasi:

»(1)
Korisnik poticaja dužan je najkasnije u roku od godine dana od isplate prvog
dijela poticaja podići nasad u voćarstvu sukladno provedbenom elaboratu te
dostaviti dokaze iz članka 42. stavka 2. točke 2., 3. i 4. ovoga Pravilnika
nadležnom Uredu državne uprave.

 (2) Ako korisnik kojem je isplaćen prvi dio
poticaja odustane od podizanja nasada u voćarstvu (na dijelu ili cijeloj površini)
ne ostvaruje pravo na poticaj za taj dio i dužan je odmah, a najkasnije do
isteka roka od godine dana od dana isplate prvog dijela novčanog poticaja
prijaviti nezasađenu površinu nadležnom uredu i izvršiti povrat novčanih
sredstava. Nadležni ured državne uprave u županiji izvršit će obračun novčanog
poticaja za prijavljenu promjenu, te će naložiti korisniku poticaja povrat
sredstava u roku od 15 dana od dana obračuna. Novonastala površina za koju se
ostvaruje pravo na novčani poticaj mora biti najmanje 0,50 ha.

(3)
Korisnik iz stavka 2. ovoga članka dužan je izvršiti povrat novčanih sredstava
uplatom iznosa prvog dijela poticaja zajedno sa zateznom kamatom u visini koja
je zakonom propisana, a koja se obračunava od 90-og dana nakon isplate prvog
dijela poticaja do dana povrata novčanih sredstava na žiroračun Ministarstva:
2390001-1500001748 s naznakom »povrat novčanog poticaja za višegodišnje nasade
u voćarstvu« i o tome izvijestiti nadležni Ured državne uprave u županiji.

(4)
Ako korisnik poticaja nije izvršio obveze predviđene stav­kom 1. ovoga članka
dužan je u roku od 15 dana od isteka navedenog roka vratiti prvi dio novčanog
poticaja uvećanog za obračunatu zateznu kamatu za razdoblje od dana isplate do
dana povrata novačnih sredstava na žiroračun Ministarstva: 2390001-1500001748 s
naznakom »povrat novčanog poticaja za višegodiš­nje nasade u voćarstvu« i o
tome izvijestiti nadležni Ured državne uprave u županiji i Ministarstvo te kao
dokaz priložiti presliku uplatnice.

(5) Ukoliko korisnik ne izvrši povrat
poticaja predviđen stav­kom 4. ovoga članka nadležni će Ured državne uprave u županiji
o tome izvijestiti poljoprivrednu inspekciju.

Članak 10.

U članku 44. stavku 5. točka 8. mijenja se
i glasi:

»8. dokaz da je podnosilac zahtjeva
vlasnika ili u posjedu poljoprivrednog zemljišta u zadnjih 20 godina ili da je
zakupio poljoprivredno zemljište na rok od najmanje 20 godina. Za
poljoprivredne površine u posjedu pravnih osoba i državno poljoprivredno zemljište
u posjedu fizičkih osoba potrebna je ovjerena iz­java vlasnika ili ovlaštenika
poljoprivrednog zemljišta da dopušta podizanje nasada«

Članak 11.

U članku 45. stavak 1. mijenja se i glasi:

»(1) Predstojnik ureda državne uprave u
jedinicama pod­ruč­ne (regionalne) samouprave osniva Županijsko povjerenstvo za
vinogradarstvo od pet članova od kojih je jedan član predstavnik županije,
najmanje dva člana diplomirani inženjeri agronomije – VVV smjera, te jedan član
predstavnik proizvođača s iskustvom u vinogradarskoj proizvodnji.«

Članak 12.

U članku 46. stavku 3., riječ »Župan«
zamjenjuju se rije­čima: »Predstojnik ureda državne uprave«.

Članak 13.

U članku 47. stavku 1., točki 2. iza riječi
»odluku« riječ »žu­pa­na« zamjenjuje se riječima: »predstojnika ureda državne
uprave«.

U stavku 2. točka 3. mijenja se i glasi:

»3. račun ili ovjerenu presliku računa o
kupnji deklariranog sadnog materijala kojim je podignut nasad, a u slučaju
isporuke sadnog materijala za vlastite potrebe dokument o isporuci sadnog
materijala, odnosno potvrdu primitka ovjerenu potpisom i pe­ča­tom, u količini
sadnog materijala (komada cijepova) koja je pred­viđena provedbenim elaboratom.
Korisnik novčanog poticaja koji je uvezao sadni materijal bez posrednika
(registriranog uvoznika) i tim sadnim materijalom podigao nasad, pored računa
ili ovjerenu preslike računa, prilaže i presliku jedinstvene carinske
deklaracije«.

Članak 14.

Članak 48. mijenja se i glasi:

»(1) Korisnik poticaja dužan je u roku od
godine dana od isplate prvog dijela poticaja podići vinograd sukladno
provedbenom elaboratu te dostaviti dokaze iz članka 47. stavka 2. točke 2. i 3.
ovog Pravilnika nadležnom Uredu državne uprave.

(2) Ako korisnik kojem je isplaćen prvi
dio poticaja odustane od podizanja vinograda (na dijelu ili cijeloj površini)
ne ostvaruje pravo na poticaj za taj dio i dužan je odmah, a najkasnije do
isteka roka od godine dana od dana isplate prvog dijela novčanog poticaja
prijaviti nezasađenu površinu nadležnom uredu i izvršiti povrat novčanih
sredstava. Nadležni ured državne uprave u županiji izvršit će obračun novčanog
poticaja za prijavljenu promjenu, te će naložiti korisniku poticaja povrat
sredstava u roku od 15 dana od dana obračuna. Novonastala površina za koju se
ostvaruje pravo na novčani poticaj mora biti najmanje 0,25 ha.

(3)
Korisnik iz stavka 2. ovoga članka dužan je izvršiti povrat novčanih sredstava
uplatom iznosa prvog dijela poticaja zajedno sa zateznom kamatom u visini koja
je zakonom propisana, a koja se obračunava od 90-og dana nakon isplate prvog
dijela poticaja do dana povrata novčanih sredstava na žiroračun Ministarstva:
2390001-1500001748 s naznakom »povrat novčanog poticaja za podizanje
vinograda«. Korisnik novčanog poticaja dužan je o uplati izvijestiti nadležni
Ured državne uprave u županiji te kao dokaz priložiti presliku uplatnice.

(4)
Ako korisnik poticaja nije izvršio obveze predviđene stav­kom 1. ovoga članka
dužan je odmah, a njaksnije u roku od 15 dana od isteka navedenog roka vratiti
prvi dio novčanog poticaja uvećanog za obračunatu zateznu kamatu za razdoblje
od dana isplate do dana povrata novačnih sredstava na žiroračun Ministarstva:
2390001-1500001748 s naznakom »povrat novčanog poticaja za podizanje vinograda«
i o tome izvijestiti nadležni Ured državne uprave u županiji i Ministarstvo te
kao dokaz priložiti presliku uplatnice.

(5)
Ukoliko korisnik ne izvrši povrat poticaja predviđen stav­kom 4. ovoga članka
nadležni će Ured državne uprave u županiji o tome izvijestiti poljoprivrednu
inspekciju.

Članak
15.

U
članku 51. ispred stavka 1. dodaje se novi stavak koji glasi:

»(1)
Novčani poticaj za uzgojenu morsku i slatkovodnu ribu, i uzgojene školjke isplaćuje
se korisnicima po kilogramu i komadu prodane i isporučene uzgojene ribe i školjaka
u dva dijela. Prvi dio novčanog poticaja isplaćuje se za 50 % planirane količine
uzgojene ribe i školjaka uz dostavljenu potvrdu o vrsti i količini nasađenih
riba i školjaka koju izdaje Hrvatski zavod za poljoprivredno savjetodavnu službu.
Drugi dio isplaćivat će se mjesečno sukladno stavcima 2. i 3. i to nakon što se
utvrdi da je vrijednost novčanih poticaja za prodanu i isporučenu ribu i školjke
veća od isplaćenog prvog dijela novčanog poticaja. Zahtjev za isplatu prvoga
dijela novčanog poticaja iz ovoga stavka podnosi se jednom nakon završenog nasađivanja
riba i školjaka u roku do 1. srpnja tekuće kalendarske godine.«

Dosadašnji stavci 1. i 2. postaju stavci
2. i 3.

Članak 16.

U članku 55. dodaje se stavk 3. koji
glasi:

»(3) Korisnicima poticaja kao i pravnim
osobama u smislu članka 33. točke 10. Pravilnika, kod kojih je na temelju
odredbi zakona ili ovog Pravilnika nastala obveza povrata isplaćenih sred­stava
novčanih poticaja i naknada, Ministasrtvo će odobriti daljnje isplate nakon što
izvrše svoje obveze povrata na žiro- račun Ministarstva 2390001-1500001748.«

Članak 17.

Ovaj Pravilnik stupa na snagu danom objave
u »Narodnim novinama«.

Klasa:011-02/02-01/49
Urbroj:525-1-02-1
Zagreb, 4. lipnja 2002.

Ministar
mr. sc. Božidar Pankretić, v. r.

if !supportEmptyParas endif

if !supportEmptyParas endif

Pravilnik, NN 68/2002-1156